Az uniós polgári védelmi mechanizmus (UCPM) kulcsfontosságú polgári védelmi intézkedéseket, többek között erdőtűzoltást finanszíroz. 2022 nyarán az erdőtüzek hamarabb kezdődtek, mint a korábbi években, és nagyobb intenzitásúak voltak. Az erdőtüzek kockázata olyan területekre is kiterjedt, ahol korábban nem voltak tűzesetek, ami azzal járt, hogy a tűzoltók közül többen meghaltak, az ingatlanokban jelentős mértékű károk keletkeztek és a természetvédelmi területek nagymértékben csökkentek. A természeti környezettől függően az erdőtüzek jellege és nagyságrendje eltérő volt; a nagy légi járművek mellett a hatékony tűzoltási képességhez rugalmas felszerelésekre, például könnyű repülőgépekre, helikopterekre és földi eszközökre van szükség, hogy meg tudjanak birkózni a változó körülményekkel. E speciális képességek korlátozott rendelkezésre állása továbbra is az uniós válságreagálás egyik fő hiányossága.

Az Európai Unió helyzetéről szóló idei beszédében Ursula von der Leyen elnök bejelentette az EU azon szándékát, hogy megkétszerezzék a légi tűzoltási képességet további tíz kétéltű könnyű légi járművel és három helikopterrel. A légi flotta megerősítését először ideiglenes bérléssel kívánják biztosítani annak érdekében, hogy 2023-ban és 2024-ben garantálni lehessen e többletkapacitás rendelkezésre állását. Ugyanakkor a jövőbeli erdőtüzekre való felkészültség javítása érdekében a Bizottság felgyorsítja az állandó légieszközflotta már folyamatban lévő beszerzését. Ennek az állandó flottának a rendelkezésre állása 2024 és 2030 között fokozatosan fog megvalósulni.

Ezzel párhuzamosan az idei év utolsó hónapjaiban biztosítani kell az Ukrajnából menekülők számára az UCPM keretében nyújtott folyamatos támogatást. Tekintettel a szükségletek nagyságrendjére és időtartamára, az idén rendelkezésre bocsátott emelés nem elegendő.

A Bizottság ezért azt javasolja, hogy ezeket az intézkedéseket az 5/2022. számú költségvetés-módosítási tervezetben (138,6 millió EUR) és a 2023. évi költségvetési tervezethez kapcsolódó 1/2023. számú módosító indítványban (41,4 millió EUR) szereplő költségvetési igények megerősítése és előreütemezése révén finanszírozzák. A Bizottság mindkét dokumentumot 2022. október 5-én nyújtotta be a Parlamentnek és a Tanácsnak. A 2022–2023-as időszakban 180 millió EUR-t kitevő teljes összeg a következőkből áll: 10 millió EUR az UCPM tevékenységeire és csomópontjaira (az Ukrajnának nyújtott segítséggel kapcsolatban), 55 millió EUR a 2023–2024-es erdőtüzekre való felkészültségre – különösen helikopterek és könnyű repülőgépek bérlésére –, 90 millió EUR helikopterek beszerzésére és 25 millió EUR nehéz légi járművek vásárlására. A helikopterek és légi járművek beszerzését már az eredeti programozás is előirányozta, de a Bizottság most javasolja az állandó rescEU flotta fejlesztésének felgyorsítását, amelyre vonatkozóan a 115 millió EUR összeget a 2026-ban és 2027-ben ennek megfelelő csökkentés fogja ellensúlyozni.

A kötelezettségvállalási előirányzatok 2022. évi emelése a következőket tartalmazza:

·10 millió EUR a tagállamok által Ukrajnának nyújtott természetbeni támogatás, valamint az egészségügyi evakuálások biztosítására.

·28 millió EUR az EU 2023. évi erdőtüzekkel kapcsolatos felkészültségének megerősítésére, különösen könnyű légi járművek és helikopterek bérlésének megkezdése révén. Ez áthidalja az állandó rescEU légi flotta üzembe helyezéséig tartó szakadékot is (lásd az alábbi pontot).

·100,6 millió EUR az állandó rescEU flotta fejlesztésének felgyorsítására az UCPM nehéz légi járműveinek és helikoptereinek tagállamok általi beszerzése révén. A jelenlegi tervek szerint a flotta rendelkezésre állása 2026 és 2030 között fokozatosan fog megvalósulni. Ennek az összegnek az előreütemezése elősegítené a beszerzés felgyorsítását, hogy az első helikopterek már 2024/2025-ben rendelkezésre álljanak, a nehéz repülőgépek megrendelése és leszállítása pedig gyorsabb legyen. A 100,6 millió EUR összeget a 2026-ban és 2027-ben ennek megfelelő csökkentés fogja ellensúlyozni.

A Bizottság a 2022. évi költségvetésben a kötelezettségvállalási előirányzatok két átcsoportosítási forrását azonosította a 2b. alfejezeten belül, amelyből 6,2 millió EUR az Európai Gyógyszerügynökségtől (EMA) származik. Ez azt tükrözi, hogy a ritka betegségek gyógyszerei esetében az eredetileg becsültnél alacsonyabb a kérelmek száma, az egyéb kérelmekkel kapcsolatos díjbevételek magasabbak, a kibővített felhatalmazás végrehajtására pedig valamivel később kerül sor. További 1,5 millió EUR az Európai Ügyészséghez (EPPO) kapcsolódik, ami a befejezéshez közeledő ügyek esetében alacsonyabb fordítási költségeknek és alacsonyabb nyomozási költségeknek tudható be. A fennmaradó 130,8 millió EUR összeg esetében a Bizottság a 2b. alfejezet (Reziliencia és értékek) kiadási felső határa alatt rendelkezésre álló teljes lekötetlen mozgástér felhasználását javasolja. A Bizottság az UCPM-hez 2022-ben nem igényel további kifizetési előirányzatokat, az EMA-hoz és az EPPO-hoz kapcsolódó kifizetési előirányzatokat pedig a globális átcsoportosítás (DEC 16/2022) tartalmazza.

EUR Költségvetési sor Elnevezés Kötelezettségvállalási előirányzatok Kifizetési előirányzatok III. szakasz – Bizottság 06 05 01 Uniós polgári védelmi mechanizmus (rescEU) 138 569 459 0 06 10 03 01 Uniós hozzájárulás az Európai Gyógyszerügynökséghez –4 754 000 0 06 10 03 02 Külön hozzájárulás a ritka betegségek gyógyszereihez –1 476 000 0 07 10 08 Európai Ügyészség (EPPO) –1 525 000 0 Összesen 130 814 459 0

5. A Kábítószer és a Kábítószerfüggőség Európai Megfigyelőközpontja (EMCDDA)

A Bizottság javasolja, hogy az 5. fejezet (Biztonság és védelem) kiadási felső határa alatt fennmaradó lekötetlen mozgástérből 0,7 millió EUR-val növeljék az EMCDDA-nak nyújtott uniós hozzájárulást. Erre azért van szükség, hogy a magasabb bérköltségek kezelése érdekében ne kelljen további kulcsfontosságú tevékenységeket megszüntetni. A költségvetés igényelt emelése azt is lehetővé teszi az ügynökség számára, hogy kulcsfontosságú IKT-beruházásokat hajtson végre a kiberbiztonság területén.

A Bizottság a globális átcsoportosításban (DEC 16/2022) a kifizetési előirányzatok ennek megfelelő megerősítését javasolta.

EUR Költségvetési sor Elnevezés Kötelezettségvállalási előirányzatok Kifizetési előirányzatok III. szakasz – Bizottság 12 10 03 A Kábítószer és a Kábítószerfüggőség Európai Megfigyelőközpontja (EMCDDA) 700 000 0 Összesen 700 000 0

6. Az Európai Unió Repülésbiztonsági Ügynöksége (EASA)

A ReFuelEU légi közlekedési javaslat célja, hogy egyenlő versenyfeltételeket biztosítson a fenntartható légi közlekedés számára, ami további feladatokat ró az EASA-ra, különös tekintettel arra, hogy adatokat kell szolgáltatnia az illetékes nemzeti hatóságok számára az uniós repülőterenkénti légijárműüzemanyag-felvételről. A jogalkotási javaslat elfogadásáig a 2022. évi költségvetés 1,8 millió EUR elkülönített összeget tartalmaz erre a célra a tartaléksoron. Tekintettel a jogalkotási folyamat során tapasztalt késedelemre, a Bizottság javasolja a megfelelő összeg visszahelyezését az Európai Hálózatfinanszírozási Eszköz – Közlekedés azon költségvetési jogcímcsoportjába (02 03 01), amelyből azt eredetileg ellentételezték.

EUR